title: 2009/206/EB: 2008 m. balandžio 22 d. Europos Parlamento sprendimas dėl Europos ligų prevencijos ir kontrolės centro 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/133

      EUROPOS PARLAMENTO SPRENDIMAS

   2008 m. balandžio 22 d.
   dėl Europos ligų prevencijos ir kontrolės centro 2006 finansinių metų sąskaitų uždarymo
   (2009/206/EB)
   EUROPOS PARLAMENTAS,
   atsižvelgdamas į 2006 finansinių metų Europos ligų prevencijos ir kontrolės centro galutines metines ataskaitas (1),
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2006 finansinių metų galutinių metinių ataskaitų kartu su Centro atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą Nr. 851/2004 dėl Europos ligų prevencijos ir kontrolės centro įsteigimo (4), ir ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0117/2008),

               1.

               pažymi, kad Europos ligų prevencijos ir kontrolės centro galutinės metinės ataskaitos pridėtos prie Audito Rūmų ataskaitos;

               2.

               pritaria Europos ligų prevencijos ir kontrolės centro 2006 finansinių metų sąskaitų uždarymui;

               3.

               paveda Pirmininkui perduoti šį sprendimą Europos ligų prevencijos ir kontrolės centro Direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 49.

      (2)  OL C 309, 2007 12 19, p. 99.

      (3)  OL L 248, 2002 9 16, p. 1..

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.


title: 2017 m. balandžio 27 d. Europos Parlamento sprendimas (ES) 2017/1704 dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/294

         EUROPOS PARLAMENTO SPRENDIMAS (ES) 2017/1704
   2017 m. balandžio 27 d.
   dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2015 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Agentūra įvykdė 2015 finansinių metų biudžetą (05873/2017 – C8-0079/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2011 m. spalio 25 d. Europos Parlamento ir Tarybos reglamentą (ES) Nr. 1077/2011, kuriuo įsteigiama Europos didelės apimties IT sistemų laisvės, saugumo ir teisingumo erdvėje operacijų valdymo agentūra (4), ypač į jo 33 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8-0105/2017),

               1.

               pritaria Europos didelės apimties IT sistemų laisvės, saugumo ir teisingumo erdvėje operacijų valdymo agentūros 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos didelės apimties IT sistemų laisvės, saugumo ir teisingumo erdvėje operacijų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 173.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 286, 2011 11 1, p. 1.

      (5)  OL L 328, 2013 12 7, p. 42.


title: 2009 m. gruodžio 16 d. Tarybos sprendimas dėl Lietuvos Respublikos valdžios institucijų teikiamos valstybės pagalbos valstybinės žemės ūkio paskirties žemės pirkimui 2010 m. sausio 1 d. – 2013 m. gruodžio 31 d. laikotarpiu

text:
19.12.2009

               LT

               Europos Sąjungos oficialusis leidinys

               L 338/93

      TARYBOS SPRENDIMAS

   2009 m. gruodžio 16 d.
   dėl Lietuvos Respublikos valdžios institucijų teikiamos valstybės pagalbos valstybinės žemės ūkio paskirties žemės pirkimui 2010 m. sausio 1 d.–2013 m. gruodžio 31 d. laikotarpiu
   (2009/983/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies trečią pastraipą,
   atsižvelgdama į 2009 m. lapkričio 23 d. Lietuvos Respublikos Vyriausybės pateiktą prašymą,
   kadangi:

               (1)

               2009 m. lapkričio 23 d. Lietuvos Respublika (toliau – Lietuva) kreipėsi į Tarybą, prašydama pagal Europos bendrijos steigimo sutarties 88 straipsnio 2 dalies trečią pastraipą priimti sprendimą, susijusį su Lietuvos ketinimu teikti valstybės pagalbą Lietuvos ūkininkams valstybinei žemės ūkio paskirties žemei pirkti.

               (2)

               Dėl nepakankamų žemės ūkio pajamų sudėtinga pagerinti nepalankią Lietuvos žemės ūkio valdų teritorinę struktūrą. 2009 m. 52,5 % visų ūkių sudarė ūkiai, kurių plotas – iki 5 hektarų.

               (3)

               2009 m. dėl ekonomikos ir finansų krizės Lietuvoje labai sumažėjo žemės ūkio produktų gamintojų kainos: pirmąjį ketvirtį žemės ūkio produktų gamintojų kainos sumažėjo 27 %, palyginti su 2008 m. pirmuoju ketvirčiu, antrąjį ketvirtį – 25,3 %, palyginti su 2008 m. antruoju ketvirčiu, o trečiąjį ketvirtį – 8 %, palyginti su 2008 m. trečiuoju ketvirčiu. Itin smarkiai sumažėjo augalininkystės produktų gamintojų kainos: per tą patį ataskaitinį laikotarpį augalininkystės produktų gamintojų kainos sumažėjo atitinkamai 33,6 %, 35,7 % ir 17,9 %.

               (4)

               2008 m. pabaigoje ir 2009 m., atsižvelgiant į ūkininkų nuosavo kapitalo stygių ir aukštas palūkanų normas, kurias kredito įstaigos taiko paskoloms žemės ūkio paskirties žemei pirkti, ūkininkų galimybės imti paskolas investicijoms, pavyzdžiui, žemės ūkio paskirties žemei pirkti rinkos sąlygomis, drastiškai sumažėjo. 2008 m. ketvirtąjį ketvirtį ir 2009 m. žemės ūkio paskirties žemei pirkti skirtų paskolų metinės palūkanų normos buvo nuo 9,51 % iki 15,99 %.

               (5)

               Valstybės pagalba bus teikiama dviem alternatyviais būdais: 1) padauginant įsigytos žemės rinkos kainą iš svorinio koeficiento (0,6 arba 0,75 jaunų ūkininkų atveju, jeigu įvykdomos visos pagal pagalbos schemą nustatytos sąlygos); 2) išsimokėtinai parduodant valstybinę žemės ūkio paskirties žemę; šiuo atveju pagalba atitinka skirtumą tarp pirkėjo mokamos faktinės palūkanų normos, kuri yra ne mažesnė kaip 5 %, ir paskolą teikiančio banko taikomos palūkanų normos.

               (6)

               Valstybės pagalba, kurią numatoma teikti, siekia 55 milijonus Lietuvos litų (LTL); 2010–2013 m. laikotarpiu ji turėtų sudaryti sąlygas įsigyti iš viso 370 000 hektarų žemės ūkio paskirties žemės, vienam pirkėjui leidžiant įsigyti iki 300 hektarų žemės ūkio paskirties žemės. Vidutinė pagalbos suma vienai valdai turėtų sudaryti apie 11 000 LTL. Žemė gali būti parduodama fiziniams asmenims, atitinkantiems šias sąlygas: metais, einančiais prieš jų paraiškos gauti valstybės pagalbą pateikimo metus, jie pateikė vieną paraišką pagal su plotu susijusias pagalbos schemas, vadovaujantis 2004 m. balandžio 21 d. Komisijos reglamento (EB) Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles (1) 11 straipsniu; jie tvarko ūkio apskaitą; jie turi praktinio ūkininkavimo patirties ir turi įregistruotą ūkį, arba turi praktinio ūkininkavimo patirties ir diplomą žemės ūkio srityje arba dokumentą, patvirtinantį profesinį mokymąsi ūkininkavimo srityje. Žemė taip pat gali būti parduodama juridiniams asmenims, jeigu bent pusę jų metinių pajamų sudaro pajamos, gautos pardavus tinkamus parduoti žemės ūkio produktus, ir yra jų ekonominio gyvybingumo įrodymų.

               (7)

               Valstybinė žemės ūkio paskirties žemė gali būti parduodama išsimokėtinai per ne ilgesnį kaip 15 metų laikotarpį; pirkėjas pradeda mokėti nuo antrųjų metų ir iš karto sumoka 10 % kainos, išskyrus jaunų (jaunesnių nei keturiasdešimties metų amžiaus) ūkininkų atveju, kurie turi sumokėti tik 5 % kainos. Pirkėjas turi laikytis būtiniausių aplinkos apsaugos, higienos ir gyvūnų gerovės standartų.

               (8)

               Valstybinei žemės ūkio paskirties žemei netaikoma konkurso procedūra; kaina apskaičiuojama vadovaujantis Lietuvos turto ir verslo vertinimo pagrindų įstatymu, t. y. įvertinus kiekvieno žemės sklypo vertę rinkos kaina. Taip apskaičiuotai kainai taikomas 0,6 svorinis koeficientas, jeigu jauni ūkininkai (jaunesni nei keturiasdešimties metų amžiaus), kurie atitinkama žeme naudojosi bent vienerius metus, iš karto už ją sumoka. 0,75 svorinis koeficientas taikomas tuomet, jeigu jauni ūkininkai (jaunesni nei keturiasdešimties metų amžiaus), kurie atitinkama žeme naudojosi bent vienerius metus, moka už ją dalimis. Valstybinės žemės pirkėjai negali keisti pagrindinės jos naudojimo paskirties anksčiau nei praėjus penkeriems metams nuo pirkimo dienos. Jeigu žemės kainai buvo taikomas bet kuris iš pirmiau nurodytų svorinių koeficientų, pirkėjas negali perleisti šio turto anksčiau nei praėjus penkeriems metams nuo pirkimo dienos.

               (9)

               Šiuo metu Komisija dar nėra pradėjusi procedūros ar priėmusi pozicijos dėl pagalbos pobūdžio ir jos suderinamumo.

               (10)

               Todėl susidarė išimtinės aplinkybės, kuriomis, taikant leidžiančią nukrypti nuostatą ir tik tiek, kiek tai yra būtinai reikalinga siekiant sėkmingai užbaigti žemės reformą ir pagerinti ūkių struktūrą bei ūkininkavimo Lietuvoje veiksmingumą, galima laikyti, kad tokia pagalba yra suderinama su vidaus rinka,

         PRIĖMĖ ŠĮ SPRENDIMĄ:
   1 straipsnis
   Laikoma, kad Lietuvos valdžios institucijų teikiama išimtinė valstybės pagalba, naudojama valstybinės žemės ūkio paskirties žemės pirkimui skirtoms paskoloms, neviršijanti 55 mln. LTL ir teikiama nuo 2010 m. sausio 1 d. iki 2013 m. gruodžio 31 d., yra suderinama su vidaus rinka.
   2 straipsnis
   Šis sprendimas skirtas Lietuvos Respublikai.

      Priimta Briuselyje 2009 m. gruodžio 16 d.

            Tarybos vardu

            Pirmininkas

         E. ERLANDSSON

      (1)  OL L 141, 2004 4 30, p. 18.


title: 2014/612/ES: 2014 m. balandžio 3 d. Europos Parlamento sprendimas dėl Eurojusto 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/290

         EUROPOS PARLAMENTO SPRENDIMAS
   2014 m. balandžio 3 d.
   dėl Eurojusto 2012 finansinių metų sąskaitų uždarymo
   (2014/612/ES)
   EUROPOS PARLAMENTAS,

               —

               atsižvelgdamas į Eurojusto 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Eurojusto 2012 finansinių metų metinių finansinių ataskaitų su Eurojusto atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0186/2014),

               1.

               pritaria Eurojusto 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Eurojusto administracijos direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 228.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 63, 2002 3 6, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: Europos centrinio banko sprendimas 2004 m. balandžio 22 d. nustatantis įnašui į Europos centrinio banko sukauptą nuosavo turto vertę, nacionalinių centrinių bankų reikalavimų, lygių pervestoms užsienio atsargoms, pakoregavimui ir susijusiems finansiniams klausimams reikalingas priemones (ECB/2004/8)

text:
9.6.2004

               LT

               Europos Sąjungos oficialusis leidinys

               L 205/13

      EUROPOS CENTRINIO BANKO SPRENDIMAS

   2004 m. balandžio 22 d.
   nustatantis įnašui į Europos centrinio banko sukauptą nuosavo turto vertę, nacionalinių centrinių bankų reikalavimų, lygių pervestoms užsienio atsargoms, pakoregavimui ir susijusiems finansiniams klausimams reikalingas priemones
   (ECB/2004/8)
   (2004/505/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 30 straipsnį,
   kadangi:

               (1)

               Atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą ir jų atitinkamų nacionalinių centrinių bankų (NCB) tapimą Europos centrinių bankų sistemos (ECBS) dalimi 2004 m. gegužės 1 d., koreguojami eurą įsivedusių valstybių narių nacionaliniams centriniams bankams (toliau – dalyvaujantys NCB) skiriami indeksai ECB kapitalo rakte (toliau atitinkamai – indeksai kapitalo rakte ir kapitalo raktas), kaip nustatyta 2004 m. balandžio 22 d. Sprendimu ECB/2004/5 dėl nacionalinių centrinių bankų procentinių dalių Europos centrinio banko kapitalo pasirašymo rakte (1).

               (2)

               Dėl šio koregavimo taip pat reikia pakoreguoti reikalavimus, kuriais ECB, remdamasis Statuto 30.3, straipsniu kreditavo dalyvaujančius NCB, ir kurie yra lygūs dalyvaujančių NCB įnašams užsienio atsargomis į ECB (toliau – reikalavimai).

               (3)

               Dalyvaujantys NCB, kurių reikalavimai dėl kapitalo rakto išplėtimo 2004 m. gegužės 1 d. padidėja, turėtų atlikti kompensuojamąjį pervedimą į ECB, o ECB turėtų atlikti kompensuojamąjį pervedimą į tuos dalyvaujančius NCB, kurių reikalavimai dėl šio išplėtimo sumažėja.

               (4)

               Nuo 2004 m. gegužės 1 d. užsienio atsargų, kurios gali būti pervedamos į ECB, sumos riba yra 55 646 692 471,89 eurai.

               (5)

               Vadovaujantis bendrais teisingumo, vienodo elgesio ir teisėtų lūkesčių apsaugos Statuto principais, dalyvaujantys NCB, kurių santykinė dalis ECB sukauptoje nuosavo turto vertėje padidėja dėl anksčiau minėtų koregavimų, taip pat turėtų atlikti kompensuojamąjį pervedimą į tuos dalyvaujančius NCB, kurių santykinė dalis sumažėja.

               (6)

               Siekiant apskaičiuoti kiekvieno dalyvaujančio NCB dalies ECB sukauptoje nuosavo turto vertėje pakoreguotą vertę, atitinkami kiekvieno dalyvaujančio NCB indeksai kapitalo rakte iki 2004 m. balandžio 30 d. ir nuo 2004 m. gegužės 1 d. turėtų būti išreikšti procentais ECB bendrame visų dalyvaujančių NCB pasirašytame kapitale,

         NUSPRENDĖ:
   1 straipsnis
   Apibrėžimai
   Šiame sprendime:

               a)

               „Sukaupta nuosavo turto vertė“ reiškia ECB atsargų, perkainojimo sąskaitų ir atidėjimų, kurie prilyginami atsargoms, ECB apskaičiuotų 2004 m. balandžio 30 d., pridedant arba atimant ECB apskaičiuotą atitinkamai grynąjį pelną arba nuostolius nuo 2004 m. sausio 1 d. iki 2004 m. balandžio 30 d., įtraukus nepaskirstytas ECB eurų banknotų pajamas už 2004 m. balandžio mėn., bet neįtraukiant ECB 2004 m. pirmo ketvirčio nacionaliniams centriniams bankams jau paskirstytų eurų banknotų pajamų, visumą. Neapribojant sąvokos „sukaupta nuosavo turto vertė“ bendrumo, ECB atsargos ir atidėjimai, kurie prilyginami atsargoms, apima bendrą atsargų fondą ir atidėjimus, kurie prilyginami atsargoms nuostoliams dėl užsienio valiutų kursų ir rinkos kainų vertinimo.

               b)

               „Pervedimo data“ reiškia 2004 m. gegužės 19 d.

               c)

               Sąvoka „ECB eurų banknotų pajamos“ turi tą pačią reikšmę kaip ir 2002 m. lapkričio 21 d. Sprendimu ECB/2002/9 dėl Europos centrinio banko pajamų, apyvartoje esančiais eurų banknotais, paskirstymo dalyvaujančių valstybių narių nacionaliniams centriniams bankams (2) 1 straipsnio d dalyje apibrėžta sąvoka „ECB apyvartoje esančių eurų banknotų pajamos“.

         2 straipsnis
   Įnašas į ECB atsargas ir atidėjimus
   1.   Jei dalyvaujančio NCB dalis sukauptoje nuosavo turto vertėje 2004 m. gegužės 1 d. padidėjus jo indeksui kapitalo rakte padidėja, toks NCB pervedimo dieną perveda į ECB sumą, nustatytą pagal 3 dalį.
   2.   Jei dalyvaujančio NCB dalis sukauptoje nuosavo turto vertėje 2004 m. gegužės 1 d. sumažėjus jo indeksui kapitalo rakte sumažėja, toks NCB pervedimo dieną gauna iš ECB sumą, nustatytą pagal 3 dalį.
   3.   ECB 2004 m. gegužės 14 d. arba iki šios datos apskaičiuoja ir praneša kiekvienam dalyvaujančiam NCB sumą, kurią tas NCB turi pervesti į ECB, jei taikoma 1 dalis, arba sumą, kurią tas NCB turi gauti iš ECB, jei taikoma 2 dalis. Atsižvelgiant į apvalinimą, kiekviena suma, kurią reikia pervesti ar gauti, skaičiuojama padauginant sukauptą nuosavo turto vertę iš absoliutaus skirtumo tarp kiekvieno dalyvaujančio NCB indekso kapitalo rakte 2004 m. balandžio 30 d. ir jo indekso kapitalo rakte nuo 2004 m. gegužės 1 d., ir padalijant rezultatą iš 100.
   4.   Kiekviena 3 dalyje aprašyta suma yra mokėtina eurais 2004 m. gegužės 1 d., tačiau iš tikrųjų yra pervedama pervedimo dieną.
   5.   Pervedimo dieną dalyvaujantis NCB ar ECB, kurie privalo pervesti sumą pagal 1 ar 2 dalį, taip pat atskirai perveda bet kokias palūkanas, sukauptas laikotarpiu nuo 2004 m. gegužės 1 d. iki pervedimo dienos už kiekvieną tokio dalyvaujančio NCB ir ECB atitinkamai mokėtiną sumą. Šių palūkanų perdavėjai ir gavėjai yra tie patys, kaip ir sumų, už kurias susikaupia palūkanos, perdavėjai ir gavėjai.
   6.   Jei sukaupta nuosavo turto vertė yra mažesnė negu nulis, sumos, kurios turi būti pervedamos ar gaunamos pagal 3 ir 5 dalis, mokamos kryptimis, priešingomis 3 ir 5 dalyse nurodytoms kryptims.
   3 straipsnis
   Reikalavimų, lygių pervestoms užsienio atsargoms, koregavimas
   1.   Dalyvaujančių NCB reikalavimai yra pakoreguojami 2004 m. gegužės 1 d. vadovaujantis jų pakoreguotais indeksais kapitalo rakte. Dalyvaujančių NCB reikalavimų vertė nuo 2004 m. gegužės 1 d. yra nurodyta šio sprendimo priede pateiktos lentelės trečioje skiltyje.
   2.   Kiekvienas dalyvaujantis NCB, remdamasis šia nuostata ir nereikalaudamas jokių kitų formalumų ar veiksmų, yra laikomas 2004 m. gegužės 1 d. pervedęs ar gavęs absoliučią reikalavimo vertę (eurais), nurodytą šalia jo pavadinimo šio sprendimo priede pateiktos lentelės ketvirtoje skiltyje, kur „–“ žymi reikalavimą, kurį nacionalinis centrinis bankas perveda į ECB, o „+“ žymi reikalavimą, kurį ECB perveda į nacionalinį centrinį banką.
   3.   2004 m. gegužės 3 d. kiekvienas dalyvaujantis NCB perveda arba gauna absoliučią sumos vertę (eurais), nurodytą šalia jo pavadinimo šio sprendimo priede esančios lentelės ketvirtoje skiltyje, kur „+“ žymi sumą, kurią nacionalinis centrinis bankas perveda į ECB, o „–“ žymi sumą, kurią ECB perveda į nacionalinį centrinį banką.
   4.   2004 m. gegužės 3 d. ECB ir dalyvaujantys NCB, kurie privalo pervesti sumas pagal šio straipsnio trečią dalį, taip pat atskirai perveda bet kokias palūkanas, sukauptas laikotarpiu nuo 2004 m. gegužės 1 d. iki 2004 m. gegužės 3 d. už ECB ir tokių NCB atitinkamai mokėtinas sumas. Šių palūkanų perdavėjai ir gavėjai yra tie patys kaip ir sumų, už kurias susikaupia palūkanos, perdavėjai ir gavėjai.
   4 straipsnis
   Susiję finansiniai klausimai
   1.   Nukrypstant nuo 2001 m. gruodžio 6 d. Sprendimo ECB/2001/16 dėl dalyvaujančių valstybių narių nacionalinių centrinių bankų pinigų politikos pajamų paskirstymo nuo 2002 finansinių metų (3) 2 straipsnio 1 dalies trečios pastraipos, laikotarpiui nuo 2004 m. gegužės 1 d. iki 2004 m. gegužės 31 d. vidinės Eurosistemos apyvartoje esančių eurų banknotų likučiai skaičiuojami remiantis nuo 2004 m. gegužės 1 d. taikomu išplėstu kapitalo raktu, taikomu visiems 2004 m. balandžio 30 d. apyvartoje esančių eurų banknotų likučiams. Sprendimo ECB/2001/16 3 straipsnio 3 dalyje aprašyta vidutinė grąžos norma skaičiuojama atskirai laikotarpiui nuo 2004 m. sausio 1 d. iki 2004 m. balandžio 30 d. ir laikotarpiui nuo 2004 m. gegužės 1 d. iki 2004 m. gruodžio 31 d. Laikotarpiui nuo 2004 m. gegužės 1 d. iki 2004 m. gruodžio 31 d. Sprendimo ECB/2001/16 4 straipsnio 3 dalyje aprašytos kompensacinės sumos ir šias sumas subalansuojantys apskaitos įrašai kiekvieno NCB apskaitoje parodomi 2004 m. gegužės 1 d. verte. Nukrypstant nuo Sprendimo ECB/2001/16 5 straipsnio 1 dalies trečio sakinio, ECB informuoja nacionalinius centrinius bankus apie sukauptų pinigų politikos pajamų sumas laikotarpiui nuo 2004 m. sausio 1 d. iki 2004 m. balandžio 30 d. kas keturis mėnesius, o laikotarpiui nuo 2004 m. gegužės 1 d. iki 2004 m. birželio 30 d. - kas du mėnesius.
   2.   Laikotarpio nuo 2004 m. sausio 1 d. iki 2004 m. balandžio 30 d. atžvilgiu, nacionalinių centrinių bankų sukauptos pinigų politikos pajamos, atlyginimas už nacionalinių centrinių bankų reikalavimus, atitinkančius užsienio atsargų pervedimą į ECB, ir atlyginimas už vidinės Eurosistemos apyvartoje esančių eurų banknotų likučius paskirstomi vadovaujantis 2004 m. balandžio 30 d. taikomais indeksais kapitalo rakte. ECB 2004 m. pirmo ketvirčio eurų banknotų pajamos paskirstomos vadovaujantis2004 m. balandžio 30 d. taikomais indeksais kapitalo rakte, o 2004 m. antro ketvirčio – vadovaujantis nuo 2004 m. gegužės 1 d. taikomais indeksais kapitalo rakte.
   3.   ECB 2004 finansinių metų atitinkamas grynasis pelnas arba nuostoliai paskirstomi remiantis nuo 2004 m. gegužės 1 d. taikomais indeksais kapitalo rakte.
   4.   Jei 2004 m. pabaigoje ECB apskaičiuoja, jog 2004 finansiniais metais jis gali patirti nuostolį, arba jei jo numatomas grynasis pelnas yra mažesnis už ECB per metus gautų eurų banknotų pajamų sumą, ECB išlaiko ECB 2004 m. ketvirto ketvirčio eurų banknotų pajamas. Priklausomai nuo bet kurio numatomo nuostolio dydžio, ECB taip pat reikalauja grąžinti dalį ar visus bet kokius ECB eurų banknotų pajamų, gaunamų trečią, antrą ir pirmą 2004 m. ketvirtį, tarpinius paskirstymus minėta tvarka tol, kol toks nuostolis yra padengiamas. Jei 2004 finansiniais metais ECB patiria nuostolį ir ECB 2004 finansiniais metais gautų eurų banknotų pajamų nepakanka padengti tokio nuostolio, ECB kompensuoja nuostolį iš:

               a)

               lėšų iš ECB bendro atsargų fondo;

               b)

               priklausomai nuo Valdančiosios tarybos sprendimo pagal Statuto 33 straipsnį, nacionalinių centrinių bankų sukauptų pinigų politikos pajamų nuo 2004 m. gegužės 1 d. iki 2004 m. gruodžio 31 d.;

               c)

               priklausomai nuo Valdančiosios tarybos sprendimo pagal Statuto 33 straipsnį, nacionalinių centrinių bankų sukauptų pinigų politikos pajamų nuo 2004 m. sausio 1 d. iki 2004 m. balandžio 30 d.

         5.   Jei bet kuri 2004 m. pirmo ketvirčio paskirstytų ECB eurų banknotų pajamų dalis pagal 4 dalį turi būti grąžinama, ir jei nacionalinių centrinių bankų sukauptos pinigų politikos pajamos nuo 2004 m. sausio 1 d. iki 2004 m. balandžio 30 d. turi būti pervedamos atgal į ECB, be 2 straipsnyje ir 3 straipsnyje aprašytų kompensuojamųjų mokėjimų, atliekami papildomi kompensuojamieji mokėjimai. Kiekvienas dalyvaujantis NCB, kurio indeksas kapitalo rakte 2004 m. gegužės 1 d. padidėja, atlieka tokį mokėjimą Europos centriniam bankui, o ECB atlieka tokį mokėjimą kiekvienam dalyvaujančiam NCB, kurio indeksas kapitalo rakte 2004 m. gegužės 1 d. sumažėja. Kompensuojamųjų mokėjimų suma apskaičiuojama taip. Bendros grąžintinos 2004 m. pirmo ketvirčio ECB eurų banknotų pajamos padauginamos iš absoliutaus skirtumo tarp dalyvaujančio NCB indekso kapitalo rakte 2004 m. balandžio 30 d. ir jo indekso kapitalo rakte 2004 m. gruodžio 31 d., ir rezultatas padalijamas iš 100. Bendros atgal pervestinos pinigų politikos pajamos laikotarpiui nuo 2004 m. sausio 1 d. iki 2004 m. balandžio 30 d. padauginamos iš absoliutaus skirtumo tarp dalyvaujančio NCB indekso kapitalo rakte 2004 m. balandžio 30 d. ir jo indekso kapitalo rakte 2004 m. gruodžio 31 d., ir rezultatas padalijamas iš 100. Už kompensuojamuosius mokėjimus, susijusius su nacionalinių centrinių bankų sukauptomis pinigų politikos pajamomis nuo 2005 m. sausio 1 d. iki šių mokėjimų atlikimo datos, susikaupia palūkanos.
   6.   5 dalyje aprašyti su ECB eurų banknotų pajamomis susiję papildomi kompensuojamieji mokėjimai atliekami 2005 m. sausio 4 d. 5 dalyje aprašyti su nacionalinių centrinių bankų sukauptomis pinigų politikos pajamomis susiję papildomi kompensuojamieji mokėjimai, taip pat už juos susikaupusios palūkanos, atliekami antrą darbo dieną po antrojo 2005 m. kovo mėnesį įvykusio Valdančiosios tarybos posėdžio.
   5 straipsnis
   Bendrosios nuostatos
   1.   Palūkanos, sukauptos pagal 2 straipsnio 5 dalį ir 3 straipsnio 4 dalį ir 4 straipsnio 5 dalį, yra skaičiuojamos kasdien, naudojant faktinę 360 dienų apskaičiavimo metodiką, taikant normą, lygią ECBS naujausiai pagrindinei refinansavimo operacijai taikomai ribinei palūkanų normai.
   2.   Kiekvienas pervedimas pagal 2 straipsnio 1, 2 ir 5 dalis, 3 straipsnio 3 ir 4 dalis ir 4 straipsnio 5 ir 6 dalis vykdomas atskirai, naudojantis Transeuropine automatizuota atskirų atsiskaitymų realiu laiku greitojo lėšų pervedimo sistema (TARGET).
   3.   ECB ir dalyvaujantys NCB, kurie privalo atlikti bet kurį pervedimą, nurodytą 2 dalyje, tinkamu laiku duoda reikiamus nurodymus, kad tokie pervedimai būtu vykdomi tinkamai ir laiku.
   6 straipsnis
   Baigiamoji nuostata
   Šis sprendimas įsigalioja 2004 m. balandžio 23 d.

      Priimta Frankfurte prie Maino, 2004 m. balandžio 22 d.

            ECB pirmininkas

         Jean-Claude TRICHET

      (1)  Žr. šio Oficialiojo leidinio p. 5.

      (2)  OL L 323, 2002 11 28, p. 49.

      (3)  OL L 337, 2001 12 20, p. 55. Sprendimas su pakeitimais, padarytais Sprendimu ECB/2003/22 (OL L 9, 2004 1 15, p. 39).


title: 2010/362/: 2010 m. birželio 23 d. Europos Sąjungos valstybių narių vyriausybių atstovų sprendimas dėl Bendrojo Teismo teisėjų skyrimo

text:
30.6.2010

               LT

               Europos Sąjungos oficialusis leidinys

               L 163/41

         EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2010 m. birželio 23 d.
   dėl Bendrojo Teismo teisėjų skyrimo
   (2010/362/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   kadangi:

               (1)

               2010 m. rugpjūčio 31 d. baigiasi Bendrojo Teismo teisėjų Josef AZIZI, Valeriu CIUCĂ, Ottó CZÚCZ, Franklin DEHOUSSE, Sten FRIMODT NIELSEN, Marc JAEGER, Küllike JÜRIMÄE, Eugénia MARTINS DE NAZARÉ RIBEIRO, Arjen W. H. MEIJ, Heikki KANNINEN, Savvas S. PAPASAVVAS, Juraj SCHWARCZ, Mihalis VILARAS ir Irena WISZNIEWSKA-BIAŁECKA kadencija.

               (2)

               Valstybių narių Vyriausybės pasiūlė atnaujinti Bendrojo Teismo teisėjų Josef AZIZI, Ottó CZÚCZ, Franklin DEHOUSSE, Sten FRIMODT NIELSEN, Marc JAEGER, Küllike JÜRIMÄE, Heikki KANNINEN, Eugénia MARTINS DE NAZARÉ RIBEIRO, Savvas S. PAPASAVVAS, Juraj SCHWARCZ ir Irena WISZNIEWSKA-BIAŁECKA kadenciją. Sutarties dėl Europos Sąjungos veikimo 255 straipsniu įsteigtas komitetas pateikė palankią nuomonę dėl pirmiau nurodytų vienuolikos teisėjų tinkamumo eiti Bendrojo Teismo teisėjų pareigas. Vėliau Ottó CZÚCZ kandidatūra buvo atšaukta.

               (3)

               Todėl reikia pradėti dešimties Bendrojo Teismo teisėjų skyrimo laikotarpiui nuo 2010 m. rugsėjo 1 d. iki 2016 m. rugpjūčio 31 d. procedūrą; teisėjų į keturias likusias laisvas pareigybes procedūra bus pradėta vėliau,

         PRIĖMĖ ŠĮ SPRENDIMĄ:
   1 straipsnis
   2010 m. rugsėjo 1 d.–2016 m. rugpjūčio 31 d. laikotarpiui Bendrojo Teismo teisėjais skiriami:

               Josef AZIZI

               Franklin DEHOUSSE

               Sten FRIMODT NIELSEN

               Marc JAEGER

               Küllike JÜRIMÄE

               Heikki KANNINEN

               Eugénia MARTINS DE NAZARÉ RIBEIRO

               Savvas S. PAPASAVVAS

               Juraj SCHWARCZ

               Irena WISZNIEWSKA-BIAŁECKA

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2010 m. birželio 23 d.

            Pirmininkas

         C. BASTARRECHE SAGÜÉS